Amsterdamissa on erittäin vilkas kulttuurielämä ja kaikenlaista on tarjolla. Kaupungissa on useita mitä erilaisempia museoita, kuten raamattumuseo, käsilaukkumuseo sekä juustomuseo. Kuuluisimmat ovat kuitenkin kansallismuseo Rijksmuseum, Stedelijk ja Van Gogh –museo, juutalaisvainojen ajoista kertova Anne Frankin talo sekä oluen ystävien suosikki Heineken Experience -museo.